गुवाहाटी शहर में ब्रह्मपुत्र नदी के किनारे नील पर्वत पर मां कामाख्या निवास करती हैं। ऊंचाई पर स्थित मांके मंदिर को देखकर लगता है मानो यहां से पूरे शहर को आशीष दे रही हों। कहा जाता है जो व्यक्ति गुवाहाटी गया और मां के दर्शन करने नहीं पहुंचा उसे मां कहीं भी हो बुला लेती हैं। देश भर के हिंदू समाज में मां कामाख्या को लेकर गजब की आस्था है। इसलिए मंदिर में सालों भर श्रद्धालुओं की भारी भीड़ लगी रहती है।